Warner Bros . hefur hingað til horft frá hliðarlínunum á gríðarlega vel heppnaða uppbyggingu Marvel-kvikmyndaheimsins , sem náði hápunkti með nördaveislunni The Avengers í maí 2012 . Á meðan hafa þeirra eigin tilraunir ekki gengið sem skyldi , ef Batman Nolans er undanskilinn , og hann hefur nú lokið sér af . Engir tilburðir gerðir til þess að sýna að hinar fjölbreyttu hetjur DC heimsins búi einnig í sömu veröld á hvíta tjaldinu . Í kjölfarið á því að vinna sigur í alvarlegri lögsókn , sem hefði mögulega getað svipt Warner réttinum á stórum hlutum Superman , hefur stúdíóið sett á fullt og miðar nú að því að koma Justice League mynd út árið 2015 . Þannig verður það ár líklega stærri ofurhetju face-off í miðasölunni en við sáum í ár , því The Avengers 2 mun koma út 1. maí 2015 . Ekki er myndin langt kominn , en handritshöfundurinn Will Beal ( Gangster Squad ) hefur hamrað á ritvélina handrit sem líklega verður byggt á . Við munum ekki sjá nýja Batman mynd fyrir árið 2015 , þannig að gera má ráð fyrir að nýr Blaki verði kynntur til sögunnar í myndinni . Ekkert hefur verið gefið upp um hvort hyggt sé á að fá þá Henry Cavill ( Man of Steel ) og Ryan Reynolds ( Green Lantern ) aftur í sín hlutverk , eða hvort myndin muni stilla allt á byrjunarreit . Hvern mynduð þið vilja sjá leikstýra Justice League ?